Úradný vestník L 154 , 30/04/2004 S. 0035 - 0039



Rozhodnutie Komisie z 29. apríla 2004, ktorým sa mení a dopĺňa rozhodnutie 2003/828/ES o zónach ochrany a pozorovania v súvislosti s katarálnou horúčkou oviec, pokiaľ ide o Cyprus a Maltu [oznámené pod číslom K(2004) 1601] (Text s významom pre EHP) (2004/430/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jej článok 2 ods.3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jej článok 42, so zreteľom na smernicu Rady 2000/75/ES z 20. novembra 2000, ktorou sa stanovujú osobitné ustanovenia na kontrolu a eradikáciu katarálnej horúčky oviec [1], najmä na jej článok 8 ods. 2 písm. d), Keďže: (1) Rozhodnutie Komisie 2003/828/ES z 25. novembra 2003 o zónach ochrany a pozorovania v súvislosti s katarálnou horúčkou oviec [2] vymedzuje zóny ochrany a pozorovania, ktoré zodpovedajú špecifickým epidemiologickým situáciám a stanovuje podmienky pre udeľovanie výnimiek zo zákazu pohybu zvierat v týchto zónach a z týchto zón. (2) Pokiaľ ide o Cyprus a Maltu, prebieha proces zberu epidemiologických údajov, aby sa umožnilo dospieť k definitívnemu záveru ohľadne situácie s katarálnou horúčkou oviec v týchto nových členských štátoch. Kým sa nedospeje k takémuto záveru, je potrebné dočasne klasifikovať Cyprus a Maltu v rámci rozhodnutia 2003/828/ES. (3) Vzhľadom na to, že katarálna horúčka oviec je vektorom prenášaná choroba, na tento účel je vhodné zohľadniť štatút území členských štátov, ktoré sú už uvedené v prílohe I k rozhodnutiu 2003/828/ES, a ktoré sú z geografického a epidemiologického hľadiska najbližšie k Cypru a Malte. (4) Podľa toho by sa situácia na Malte dala prechodne považovať za porovnateľnú so situáciou, ktorá prevláda na južnej Sicílii, a situácia na Malte so situáciou, ktorá prevláda na Dodekanisi. Podľa článku 42 Aktu o pristúpení by sa však tento prechodný štatút mal prehodnotiť v priebehu troch rokov od dátumu pristúpenia Cypru a Malty. (5) V dôsledku toho by prechodné predpisy týkajúce sa pohybu živých zvierat náchylných druhov na Cypre a Malte a z týchto území mali byť také ako tie, ktoré sa týkajú pohybu takýchto zvierat na Dodekanisi a južnej Sicílii a z týchto území. (6) Rozhodnutie 2003/828 by malo byť podľa toho zmenené a doplnené. (7) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha I k rozhodnutiu 2003/828/ES sa nahrádza textom uvedeným v prílohe k tomuto rozhodnutiu. Článok 2 Toto rozhodnutie sa bude uplatňovať za predpokladu a od dátumu nadobudnutia účinnosti Aktu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska z roku 2003. Článok 3 Toto rozhodnutie je adresované členským štátom. V Bruseli 29. apríla 2004 Za Komisiu David Byrne člen Komisie [1] Ú. v. ES L 327, 22.12.2000, s. 74. [2] Ú. v. EÚ L 311, 27.11.2003, s. 41. Rozhodnutie zmenené a doplnené rozhodnutím 2004/34/ES (Ú. v. EÚ L 7, 13.1.2004, s. 47). -------------------------------------------------- PRÍLOHA " PRÍLOHA I (Zakázané zóny: geografické oblasti, v ktorých členské štáty určia zóny ochrany a pozorovania) Zóna A (sérotypy 2 a 9 a v menšom rozsahu 4 a 16) Oblasti, v ktorých je uplatniteľný článok 3 ods. 2 písm. a) Taliansko Sicília | Ragusa, Enna | Molise | Isernia, Campobasso | Abruzzo | Chieti, všetky samosprávy patriace miestnemu zdravotnému útvaru Avezzano-Sulmona | Lazio | Frosinone, Latina | Campania | všetky samosprávy patriace miestnemu zdravotnému útvaru Caserta 1 | Basilicata | Maltera a Potenza (s výnimkou všetkých samospráv patriacich miestnemu zdravotnému útvaru Venosa) | Oblasti, v ktorých nie je uplatniteľný článok 3 ods. 2 písm. a) Taliansko Sicília | Agrigento, Catania, Caltanissetta, Palermo, Messina, Siracusa e Trapani | Calabria | Catanzaro, Cosenza, Crotone, Reggio Calabria, Vibo Valentia | Basilicata | Potenza (všetky samosprávy patriace miestnemu zdravotnému útvaru Venosa) | Puglia | Foggia, Bari, Lecce, Taranto, Brindisi | Campania | Caserta (s výnimkou všetkých samospráv patriacich miestnemu zdravotnému útvaru Caserta 1), Benvento, Avellino, Napoli, Salerno | Malta [1] Zóna B (sérotyp 2) Oblasti, v ktorých je uplatniteľný článok 3 ods. 2 písm. a) Taliansko Lazio | Viterbo, Roma, Rieti (samosprávy Ascrea, Belmonte v Sabine, Cantalupo v Sabine, Casaprota, Casperia, Castel di Tora, Castelnuovo di Farfa, Colle di Tora, Collevecchio, Concerviano, Configni, Contigliano, Cottanello, Fara v Sabine, Forano, Frasso, Abino, Greccio, Longone Sabino, Magliano, Sabina, Mompeo, Montasola, Montebuono, Monteleone Sabino, Montenero Sabino, Monte San Giovanni v Sabine, Montopoli di Sabina, Orvinio, Poggio Catino, Poggio Mirteto, Poggio Moiano, Poggio Nativo, Poggio San Lorenzo, Pozzaglia Sabina, Rieti, Roccantica, Rocca Sinibalda, Salisano, Scandriglia, Selci, Stimigliano, Tarano, Toffia, Torricella v Sabine, Torri v Sabine, Vacone) | Toscana | Massa Carrara, Pisa, Grosseto, Livorno | Umbria | Terni | Oblasti, v ktorých nie je uplatniteľný článok 3 ods. 2 písm. a) Taliansko Abruzzo | L'Aquila s výnimkou všetkých samospráv patriacich miestnemu zdravotnému útvaru Avezzano-Sulmona | Lazio | Rieti (samosprávy Accumoli, Amatrice, Antrodoco, Borbona, Borgorose, Borgo Velino, Cantalice, Castel Sant'angelo, Cittaducale, Cittareale, Collalto Sabino, Collegiove, Colli sul Velino, Fiamignano, Labro, Leonessa, Marcetelli, Micigliano, Morro Reatino, Nespolo, Paganico, Pescorocchiano, Petrella Salto, Poggio Bustone, Posta, Rivodutri, Turania, Varco Sabino). | Umbria | Perugia | Marche | Ascoli Piceno, Macerata | Zóna C Oblasti, v ktorých je uplatniteľný článok 3 ods. 2 písm. a) Francúzsko Corse du sud, Haute Corse Španielsko Islas Baleares (Baleárske ostrovy) Oblasti, v ktorých nie je uplatniteľný článok 3 ods. 2 písm. a) Taliansko Sardínia | Cagliari, Nuoro, Sassari, Oristano | Zóna D Grécko Celé územie Grécka s výnimkou prefektúr uvedených v zóne E. Zóna E Grécko Prefektúry Dodekanisi, Samos, Chios a Lesvos. Cyprus " [1] (*) Prechodný štatút zdravotného stavu zvierat pre Cyprus a Maltu, kým sa nevykoná analýza epidemiologických údajov; štatút sa musí prehodnotiť najneskôr do 1. mája 2007. --------------------------------------------------